****

**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.**

**Podgorica, 28.07.2025.godine**

**SAOPŠTENJE ZA JAVNOST**

U cilju usklađene i adekvatne primjene propisa iz oblasti zaštite podataka o ličnosti, u dijelu objavljivanja sudskih presuda i prava na rehabilitaciju osuđenih lica, Savjet Agencije za zaštitu ličnih podataka i slobodan pristup informacijama pokrenuo je inicijativu kod Ministarstva pravde i Vrhovnog suda Crne Gore, radi brisanja odluka rehabilitovanih lica.

Naime, iako se presude koje se objavljuju na zvaničnim internet stranicama sudova prethodno anonimizuju, u praksi se dešavaju slučajevi da se, korišćenjem kombinovanih podataka i javno dostupnih izvora, omogući naknadna identifikacija lica, što naročito dolazi do izražaja nakon pravosnažne rehabilitacije, kada se lice, u skladu sa zakonom, smatra **neosuđivanim**, te uživa pravo da se brišu svi podaci koji mogu voditi ka identifikaciji nekadašnjeg osuđenog lica.

U tom smislu, Agencija je u konkretnom slučaju utvrdila da zadržavanje presude na internet stranici suda, čak i u anonimizovanom obliku, nakon nastupanja rehabilitacije može izazvati **povredu prava na zaštitu ličnih podataka**, posebno kada dođe do njihove javne diskreditacije, što je bio predmet konkretne odluke Agencije u nedavnom slučaju.

S obzirom na navedeno, neophodno je da se razmotri uspostavljanje jasnih i obaveznih procedura za **pravovremeno uklanjanje presuda sa internet stranica sudova nakon što nastupi rehabilitacija**, kako bi se obezbijedilo puno poštovanje prava lica na zaborav, odnosno na brisanje podataka u skladu sa važećim propisima.

**SAVJET AGENCIJE**

**Predsjednik, mr Željko Rutović**